**UZŅĒMUMA LĪGUMS**

par būvniecības dokumentācijas izstrādi objektam “Apliecinājuma kartes izstrāde

ugunsaizsardzības sistēmas ierīkošanas būvdarbu veikšanai J. Raiņa Daugavpils 6.vidusskolas ēkā”

Daugavpilī, 2016.gada 23.maijā

**Daugavpils pilsētas Izglītības pārvalde**, reģ.Nr.90009737220, juridiskā adrese: Saules iela 7, Daugavpils, tās vadītājas **Marinas Isupovas** personā, kura rīkojas saskaņā ar Nolikumu, no vienas puses (turpmāk – Pasūtītājs), un

**SIA “AnriCom”**, reģ.Nr.41503053937, juridiskā adrese: Jātnieku iela 81 - 33, Daugavpils, tās valdes locekļa **Andra Rabšas** personā, kurš rīkojas uz Statūtu pamata (turpmāk – Izpildītājs), no otras puses,

abi kopā un katrs atsevišķi turpmāk šā līguma tekstā saukti par Pusēm, pamatojoties uz Daugavpils pilsētas domes veiktā iepirkuma “Būvniecības dokumentācijas izstrāde Daugavpils pilsētas pašvaldības izglītības iestāžu vajadzībām”, identifikācijas numurs DPD 2016/62, rezultātiem iepirkuma 3.DAĻĀ: Būvniecības dokumentācijas izstrāde objektam “Apliecinājuma kartes izstrāde ugunsaizsardzības sistēmas ierīkošanas būvdarbu veikšanai J. Raiņa Daugavpils 6.vidusskolas ēkā” un Izpildītāja iesniegto piedāvājumu, noslēdz šādu līgumu:

**I. Līguma priekšmets**

1. Pasūtītājs uzdod un Izpildītājs apņemas **izstrādāt būvniecības dokumentāciju (turpmāk – Dokumentācija)** **objektam – “Apliecinājuma kartes izstrāde ugunsaizsardzības sistēmas ierīkošanas būvdarbu veikšanai J. Raiņa Daugavpils 6.vidusskolas ēkā”**, saskaņā ar Projektēšanas uzdevumu (Līguma Pielikums Nr.1) un pretendenta iesniegto tehnisko piedāvājumu iepirkumam (Līguma Pielikums Nr.2), un ievērojot visus šī Līguma nosacījumus. Izpildītājs apņemas veikt autoruzraudzību pēc būvdarbu uzsākšanas uz būvdarbu veikšanas laiku (līdz objekta nodošanai pasūtītājam). Autoruzraudzība ir jāveic atbilstoši normatīvajiem aktiem. Par autoruzraudzības veikšanu puses slēdz atsevišķu autoruzraudzības līgumu, par cenu, kas ir noteikta pretendenta finanšu piedāvājumā iepirkumam DPD 2016/62 – **EUR 165,29 bez PVN**.
2. Dokumentācijas izstrāde ietver sekojošu pakalpojumu apjomu:
   1. Dokumentācijas izstrāde saskaņā ar iepirkuma tehnisko specifikāciju un pasūtītāja prasībām;
   2. Dokumentācijas izstrāde, izmantojot savus darbiniekus un materiālus.
   3. Dokumentācijas akceptēšana Būvvaldē.
3. Pasūtītājs iegūst pilnas īpašuma tiesības uz visu Izpildītāja līguma ietvaros izstrādātās dokumentācijas kopumu.

**II. Darbu izpildes termiņš**

1. Līgums stājas spēkā ar tā parakstīšanas brīdi;
2. Dokumentācija ir iesniedzama pasūtītājam ne vēlāk kā **30 (trīsdesmit) dienu** laikā no Līguma parakstīšanas dienas.

**III. Līguma summa un norēķinu kārtība**

1. Līguma summa par projektēšanas darbiem atbilstoši Finanšu piedāvājumam (Līguma Pielikums Nr.3) tiek noteikta **EUR 495,87 (četri simti deviņdesmit pieci *euro* un 87 centi ) bez PVN**. Kopējā līguma summa sastāda EUR 600,00 (seši simti *euro* un 00 centi), tai skaitā PVN 21 % (divdesmit viens procents) EUR 104,13 (viens simts četri *euro* un 13 centi). *Pirms būvdarbu uzsākšanas, par autoruzraudzības veikšanu puses slēdz atsevišķu autoruzraudzības līgumu ar šādu apmaksas kārtību: katru mēnesi, proporcionāli izpildīto būvdarbu vērtībai; pēdējais maksājums 20 (divdesmit) kalendāro dienu laikā pēc visu būvdarbu izpildes un nodošanas.*
2. **Maksājums 100%** apmērā no līguma summas tiks veikts **30 dienu laikā** pēc līguma pilnīgas izpildes, Darba pieņemšanas akta parakstīšanas un rēķina saņemšanas.
3. Gadījumā, ja tiek mainīta Latvijas Republikas nodokļu likumdošana, Puses vienojas atstāt nemainīgu Līguma noteikto samaksu bez PVN par darbu. Šādu grozījumu gadījumā tiek mainīta Līguma kopējā summa atbilstoši nodokļu likmes izmaiņām.
4. Finanšu līdzekļu trūkuma dēļ Pasūtītājs ir tiesīgs vienpusēji:
   1. apturēt darbu izpildi. Darbu apturēšanas gadījumā, Puses veic grozījumus Darbu izpildes kalendārajā plānā, grozot tikai darbu izpildes termiņus, nevis darbu izpildes ilgumu. Pasūtītāja tiesības apturēt darbu izpildi nav uzskatāmas par Pasūtītāja vainu un nevar būt par pamatu uzņēmējam prasīt no Pasūtītāja jebkādu kompensāciju, atlīdzību vai līgumsodu;
   2. neapturot darbu izpildi, grozīt darbu apmaksas kārtību. Darbu apmaksas kārtības grozīšanas gadījumā Puses groza tikai maksājumu veikšanas termiņus, nevis maksājumu summu. Pasūtītāja tiesības grozīt darbu apmaksas kārtību nav uzskatāmas par Pasūtītāja vainu un nevar būt par pamatu uzņēmējam prasīt no Pasūtītāja jebkādu kompensāciju, atlīdzību vai līgumsodu.

**IV. Dokumentācijas nodošanas un pieņemšanas kārtība**

1. Dokumentācija tiek izsniegta 5 (piecos) eksemplāros, kā arī digitālā formātā.
2. Dokumentācijas iesniegšana Pasūtītājam tiek fiksēta ar dokumentācijas nodošanas aktu.
3. Pasūtītājs apliecina Dokumentācijas saņemšanu, parakstot dokumentācijas nodošanas aktu.
4. Pasūtītājam jāsaskaņo iesniegtā Dokumentācija vai jāiesniedz rakstisks ziņojums Izpildītājam par neatbilstību un nepieciešamajiem labojumiem 5 (piecu) darba dienu laikā pēc Dokumentācijas saņemšanas.
5. Šajā Līgumā noteikto darbu izpilde tiek fiksēta ar Darba pieņemšanas aktu.
   1. Pasūtītājs paraksta Darba pieņemšanas aktu 5 (piecu) darba dienu laikā pēc tā saņemšanas vai arī rakstiskā veidā norāda uz Dokumentācijas neatbilstību Līguma prasībām.
   2. Pamatotu pretenziju gadījumā Puses sastāda aktu par nepieciešamajiem labojumiem un papildinājumiem izstrādātajā Dokumentācijā, un to izpildes termiņiem.

**V. Izmaiņas Dokumentācijā**

1. Visas izmaiņas saskaņotā Dokumentācijā Pasūtītājs pieprasa Izpildītājam ar rakstisku ziņojumu, ko parakstījis Pasūtītājs vai tā pilnvarotā persona.

**VI. Izpildītāja pienākumi un tiesības**

1. Izpildītājam jāizstrādā Dokumentācija un jāsniedz pakalpojumi atbilstoši šī Līguma nosacījumiem.
2. Sagatavojot Dokumentāciju, Izpildītājam jāievēro spēkā esošā LR un ES likumdošana, Līguma Pielikumu noteikumi un Pasūtītāja norādījumi.
3. Izpildītājs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
4. Izpildītājs apņemas nodrošināt savu dalību pasūtītāja rīkojamās sapulces Līguma izpildes laikā.
5. Līguma izpildes laikā izpildītājs var nomainīt iepirkumam iesniegtajā piedāvājuma nominētus speciālistu/us vienīgi ar pasūtītāja rakstveida piekrišanu. Pasūtītājs neakceptē personāla nomaiņu, ja piedāvātais personāls neatbilst iepirkuma dokumentos noteiktajām prasībām, kas attiecas uz piegādātāja personālu.
6. Izpildītājam ir pienākums 5 dienu laikā no līguma parakstīšanas dienas iesniegt Pasūtītājam **līgumsaistību izpildes nodrošinājumu 10% apmērā no līguma summas** bez PVN – bankas galvojuma veidā vai apdrošināšanas sabiedrības polises veidā vai arī iemaksājot šo summu pasūtītāja bankas kontā. Līgumsaistību izpildes nodrošinājums tiek izmaksāts Pasūtītājam bez jebkādiem iebildumiem par jebkuru summu iepriekš noteiktajās robežās, ja Līguma Izpildītājs nepilda minētā Līguma saistības. Par līgumsaistību izpildes nodrošinājuma savlaicīgu neiesniegšanu, Izpildītājs maksā Pasūtītājam **EUR 100 (simts *euro*)** par katru nokavēto dienu.
7. Gadījumā, ja līgumsaistību izpildes nodrošinājums tiks iesniegts, iemaksājot šo summu pasūtītāja bankas kontā, tad līgumsaistību izpildes nodrošinājuma summa tiks atgriezta pēc līguma izpildes, līguma 7.punktā noteiktajos termiņos.

**VII. Pasūtītāja pienākumi un tiesības**

1. Pasūtītājam jāsniedz visa nepieciešamā dokumentācija un informācija, kas nepieciešama Dokumentācijas izstrādāšanai pēc iespējas īsākā laika periodā. Pasūtītājs ir atbildīgs par iesniegtās dokumentācijas un informācijas pareizību, Izpildītājs pieņem to kā pareizu un nav atbildīgs par šīs informācijas atbilstības pārbaudi.
2. Pasūtītāja sagatavotajai tehniskajai specifikācijai jāatbilst normatīvajiem aktiem.
3. Pasūtītājs nodrošina Izpildītāja piekļūšanu objektam šī Līguma izpildes laikā.
4. Pasūtītājam ir tiesības izvirzīt pretenzijas par Dokumentāciju, ja tā pilnīgi vai daļēji neatbilst Līguma pielikumiem, normatīvajiem aktiem vai satur kļūdainus risinājumus.

**VIII. Pušu atbildība**

1. Puses ir atbildīgas par šajā Līgumā norādīto saistību pildīšanu, kā arī Latvijas Republikas un Eiropas Savienības likumdošanas ievērošanu. Pušu saistības pret otru Pusi vai trešajām personām ietver atbildību par zaudējumiem, kas nodarīti otrajai Pusei vai trešajām personām saskaņā ar Latvijas Republikas likumdošanu.
2. Izpildītāja atbildība kļūdainu risinājumu gadījumā ietver nepieciešamo korekciju izstrādāšanu Dokumentācijā bez papildu izmaksām Pasūtītājam.
3. Darbu izpildes termiņa nokavēšanas gadījumā Pasūtītajam ir tiesības ieturēt no maksājuma/maksājumiem, kas pienākas Izpildītājam soda naudu 0,5% (nulle komats pieci procenti) apmērā no Līguma kopējās summas par katru nokavēto dienu, bet ne vairāk kā 10% (desmit procenti) no Līguma summas.

**IX. Līguma apturēšana, izbeigšana, izpilde**

1. Jebkura Puse ir tiesīga vienpusēji apturēt Līguma darbību, pārtraucot savu saistību izpildi saskaņā ar šo Līgumu, rakstiski paziņojot par to otrai Pusei, ja otra Puse nav izpildījusi saistību, kas tieši apgrūtina pirmās Puses savlaicīgu saistību izpildi.
2. Pasūtītājs ir tiesīgs vienpusēji izbeigt šo Līgumu, ja otra Puse nav izpildījusi vienu vai vairākas saistības, un, pēc rakstiska brīdinājuma saņemšanas, saistību nepildīšana nav novērsta 10 (desmit) darba dienu laikā. Šajā gadījumā Puse, kas pēc rakstiska brīdinājuma nav izpildījusi saistību, par kuru tika norādīts rakstiskajā brīdinājumā, maksā otrai Pusei līgumsodu 10% (desmit procenti) apmērā no Līguma kopējās summas.
3. Līgums tiek uzskatīts par izpildītu, kad Puses ir pilnā mērā izpildījušas šī Līguma saistības.

**X. Strīdu izšķiršanas kārtība**

1. Strīdus, kas Pusēm rodas šī Līguma sakarā, vispirms jāmēģina atrisināt Pusēm vienojoties.
2. Ja Puses nevar panākt kopīgi pieņemamu risinājumu, strīdīgais jautājums izskatāms tiesā saskaņā ar Latvijas Republikā spēkā esošo likumdošanu

**XI. Nepārvarama vara**

1. Puses nav atbildīgas, iestājoties nepārvaramas varas apstākļiem, tādiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
2. Pusei, kuras saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību, veicot norēķinu par Izpildītāja faktiski padarīto darbu.

**XII. Citi noteikumi**

1. Likumdošana un Līguma valoda:
   1. Šis Līgums tiek slēgts saskaņā ar Latvijas Republikas likumdošanu.
   2. Šī Līguma valoda ir Latvijas Republikas valsts valoda.
   3. Dokumentācijas valoda ir Latvijas Republikas valsts valoda. Ja ir nepieciešams Dokumentācijas tulkojums svešvalodā, tas tiek veikts pēc līgumslēdzēju pušu atsevišķas vienošanās.
2. Lai sekmīgi vadītu šī Līguma izpildi, Izpildītājs un Pasūtītājs nozīmē kontaktpersonas, kurām ir tiesības darboties Pušu vārdā saistībā ar šo Līgumu. Pusēm ir tiesības nomainīt kontaktpersonas, savlaicīgi par to brīdinot otru Pusi.
3. Pušu kontaktpersonas:

|  |  |
| --- | --- |
| **Pasūtītāju pārstāv:** | **Izpildītāju pārstāv:** |
|  |  |
| Vārds, uzvārds: **Romualds Vaišļa** | Vārds, uzvārds: **Andris Rabša** |
| Amats: Enerģētiķis  Tālrunis: 654 40574 | Amats: valdes loceklis  Mobilais: 29666257 |
| Mobilais: 26153026 | e-pasts: [anricom@inbox.lv](mailto:anricom@inbox.lv) |
| e-pasts: [romualds.vaisla@ip.daugavpils.lv](mailto:romualds.vaisla@ip.daugavpils.lv) |

1. Apakšuzņēmēji: Izpildītājs ir atbildīgs par Dokumentācijas izstrādāšanu un pakalpojumiem, ko veic tā Apakšuzņēmēji.
2. Nepieciešamības gadījumā Izpildītājs izstrādā papildu risinājumus. Ja papildu risinājumus (t.sk. detalizēto rasējumu, ja attiecināms) izstrādā apakšuzņēmējs vai trešā puse, tie saskaņojami ar Izpildītāju.
3. Visi paziņojumi, lūgumi, prasības un cita korespondence šī Līguma saistībā notiek rakstveidā.
4. Šis Līgums ir noformēts uz 5 (piecām) lapām ar pielikumiem 2 (divos) eksemplāros, un tiem ir līdzvērtīgs juridisks spēks. Visi pielikumi pie šī Līguma, kas sastādīti rakstveidā un ir abu Pušu parakstīti, ir šī Līguma neatņemama sastāvdaļa.
5. Līguma labojumi, grozījumi un papildu vienošanās ir spēkā tikai tad, ja tie ir noformēti rakstveidā un tos ir parakstījušas abas Puses.
6. Līguma pielikumi:
   1. Projektēšanas uzdevums;
   2. Tehniskā piedāvājuma kopija;
   3. Finanšu piedāvājuma kopija;
   4. Projektēšanas uzdevuma pielikumi;
   5. Reģistrācijas dokumentu, kvalifikācijas apraksta un sertifikātu kopijas.

**XIII. Pušu juridiskās adreses, norēķinu konti un paraksti:**

|  |  |
| --- | --- |
| **Pasūtītājs:**  **Daugavpils pilsētas Izglītības pārvalde**  reģ.Nr. 90009737220  Saules iela 7, Daugavpils, LV – 5401  Vadītāja  M.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**  **SIA “AnriCom”** reģ.Nr. 41503053937 Jātnieku iela 81 - 33, Daugavpils, LV-5410  Valdes priekšsēdētājs A.Rabša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pielikums Nr.1**Līgumam par būvniecības dokumentācijas izstrādi objektam

“Apliecinājuma kartes izstrāde ugunsaizsardzības sistēmas ierīkošanas   
būvdarbu veikšanai J. Raiņa Daugavpils 6.vidusskolas ēkā”

**PROJEKTĒŠANAS UZDEVUMS**

**„ Apliecinājuma kartes izstrāde ugunsaizsardzības sistēmas ierīkošanas būvdarbu veikšanai J. Raiņa Daugavpils 6.vidusskolas ēkā”**

**DARBA UZDEVUMS - TEHNISKĀ SPECIFIKĀCIJA**

**Īss objekta un tā tehniskā stāvokļa raksturojums**

2015. gada augustā tika veikta 6.vidusskolas pagrabtelpās un pirmā stāvas telpas ugunsaizsardzības signalizāciju sistēmu projektēšana. Projektu izstrādāja arhitektūrinženieru kompānija „ARHIS” (*sk. pielikumu*). Ņemot vērā iepriekš minēto, nepieciešams uzstādīt ugunsaizsardzības signalizāciju sistēmu un automātisko balss ugunsgrēka izziņošanas sistēmu citās vidusskolas telpās.

Izpildītājs savu pilnvaru un atbildības robežās sagatavos apliecinājuma kartes tehnisko dokumentāciju MK noteikumu Nr.573 “Elektroenerģijas ražošanas, pārvades un sadales būvju būvnoteikumi” izpratnē, iesniegs izskatīšanai Daugavpils pilsētas būvvaldē, ieceres akcepta saņemšanai. Izpildītājs veiks dokumentācijas saskaņošanu ar Pasūtītāju, ēkas izmantotāju, citām iesaistītajām institūcijām pēc nepieciešamības.

1. **Objekta nosaukums:** „Ugunsaizsardzības sistēmu un automātisko balss ugunsgrēka izziņošanas sistēmu ierīkošana J. Raiņa Daugavpils 6. vidusskolas ēkā”.

2. **Objekta adreses:** komunālā iela 2, Daugavpils.

3. **Pasūtītājs:** Daugavpils pilsētas Izglītības pārvalde.

4. **Stadija:** Ieceres dokumentācijas un apliecinājuma kartes sagatavošana.

5. **Būvniecības veids:** Ierīkošana.

6. **Izejas dati tehniskajai shēmai un specifikācijai:**

Ugunsaizsardzības sistēmu un automātisko balss ugunsgrēka izziņošanas sistēmu (turpmāk- Ugunsaizsardzības signalizācijas sistēma ) ierīkošana paredz:

6.1.Ugunsaizsardzības signalizācijas sistēmas atbilst Latvijas Republikas spēkā esošajiem normatīvajiem aktiem. (LVS EN CEN/TS 54-14 „Ugunsdrošības signalizācijas un ugunsgrēka trauksmes sistēmas”, LBN 201-10 „Būvju ugunsdrošība”, LBN 261-15 „Ēku iekšējā elektroinstalācijā”, LVS EN 60849:2003 „Avārijas brīdināšanas nolūkiem paredzētās skaņas sistēmas” un Latvijas Republikas Ministru kabineta noteikumi Nr. 82 „Ugunsdrošības noteikumi”).

6.2.Ugunsaizsardzības signalizācijas sistēma atšķir trauksmes signālu „ugunsgrēks” no bojājuma.

6.3.Ugunsgrēka signālpogas ieslēgtas atsevišķās cilpās.

6.4.Ugunsaizsardzības signalizācijas nostrādes gadījumā automātiski tiek atslēgta objekta ventilācijas sistēma.

6.5. Ugunsaizsardzības signalizācijas ir atdalītas no apsardzes signalizācijas sistēmām.

6.6. Ugunsaizsardzības signalizācijas instalācijas montāžu izpildīt saskaņā ar normatīvo aktu prasībām un rūpnīcas izgatavotāja shēmu un instrukciju un ievietot aizsargpenāļos.

6.7. Skaņas signalizatori uzstādīti tā, lai ugunsgrēka trauksmes skaņas signāls būtu dzirdams katrā telpā.

6.8. Trauksmes skaņas signāla minimālais līmenis – 65 dB(A).

6.9. Ugunsaizsardzības signalizācijas barošanu nodrošināt no elektrosadales atsevišķas grupas atsevišķā automātslēdža un veikt no elektroenerģijas sadales skapja ievērojot pastāvošos noteikumus un saskaņā ar aparatūras tehnisko dokumentāciju.

6.10.Paredzēt ugunsaizsardzības signalizācijas sistēmas rezerves barošanas avotus, kuru tilpums atļauj nodrošināt sistēmas nepārtrauktu darbību elektroenerģijas traucējumu gadījumā, normatīvajos aktos noteikto laika posmu.

6.11. Paredzēt evakuācijas avārijas apgaismes ierīkošanu. Evakuācijas ceļu norādēm tehniskajā shēmā jāparedz izmantot armatūras ar ~ 6W LED kompaktspuldzēm. Armatūras pieslēdz 230V tīklam, un tajās ir iebūvēta akumulatora baterija 0.5 stundas darbībai avārijas režīmā. Armatūrā jābūt iebūvētai diodei, kura deg, ja tā pieslēgta pie tīkla.

6.12. Ugunsaizsardzības signalizācijas paneļu pieslēgumu izpildīt saskaņā ar rūpnīcas izgatavotāja shēmu un instrukciju.

6.13.Ierīkošana tiek paredzēta sekojošos objektos: vidusskolas telpās, izņemot telpās, kas noradīti kompānijas „ARHIS” projektā.

**TEHNISKĀS SHĒMAS SASTĀVS UN CITI DOKUMENTI**

1.Tehniskā shēma izstrādājama atbilstoši Latvijas Republikas spēkā esošo normatīvo aktu un standartu prasībām.

2. Izpildītājs saskaņo tehnisko shēmu ar inženiertīklu izbūves ierosinātāju un ēkas apsaimniekotāju.

3. Izpildītājs nodod pasūtītājam specifikāciju, darbu daudzumu sarakstu, būvdarbu izmaksu aprēķinu un darbu izpildes paredzamo grafiku.

**Specifikācijas ietver ziņas par**:

Signalizācijas paneļiem;

Zonu paplašinātājiem;

Detektoriem (kombinētie, siltuma, dūmu, rokas);

Iekšējām sirēnām;

Arējām sirēnām;

Instalācijām;

Kabeļu aizsegiem;

Citām iekārtam un materiāliem un to daudzumu.

**Rasējumi**

Rasējumus noformēt saskaņā ar LBN 202-15 „Būvprojekta saturs un noformēšana”, LVS EN ISO 5457: 1999 „Ražošanas tehniskā dokumentācija. Rasējumu lapu izmēri un izkārtojums”, LVS EN ISO 5455: 2002 „Tehniskie rasējumi. Mērogi” noteiktajām prasībām, LVS ISO 128-23: 1999 „Tehniskie rasējumi. Shēmu vispārīgie principi - 23.daļa: Līnijas būvniecības rasējumos” noteiktajām prasībām.

**Darbu daudzumu saraksts**

Ietver ziņas par konkrēto darbu nosaukumiem, mērvienībām, daudzumiem, vienības cenu un kopējām izmaksām.

**Būvdarbu izmaksu aprēķins**

Ietver būvdarbu, iekārtu un materiālu izmaksu tāmēs.

Piezīme: būvdarbu apjomu sadaļā jāiekļauj ar inženiertīklu ierīkošanu/atjaunošanu saistītie vispārējie celtniecības darbi (caurumu izsišana-aizdarīšana būvkonstrukcijās, stiprinājuma elementu ierīkošana, telpu kosmētiskais remonts nepieciešamā apjomā u.c.).

**Darbu izpildes paredzamais grafiks**

Iekļauj ziņas par darbu sākumu, darbu veikšanas posmiem un izmantojamiem tehniskiem līdzekļiem veicot darbus konkrētajā objektā, darbu pabeigšanas laiku un iekārtu nodošanu ekspluatācijā.

**Pielikumi:** 1.Būves tehniskās inventarizācijas lietas Nr. 0500 013 3502 001 kopija.

2. Kompānijas „ARHIS” projekta kopija.

|  |  |
| --- | --- |
| **Pasūtītājs:**  **Daugavpils pilsētas Izglītības pārvalde**  reģ.Nr. 90009737220  Saules iela 7, Daugavpils, LV – 5401  Vadītāja  M.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**  **SIA “AnriCom”** reģ.Nr. 41503053937 Jātnieku iela 81 - 33, Daugavpils, LV-5410  Valdes priekšsēdētājs A.Rabša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |