**UZŅĒMUMA LĪGUMS**

par būvniecības dokumentācijas izstrādi objektam “Centrālapkures sistēmas inženiertīklu atjaunošana un individuālā siltummezgla ierīkošana Daugavpils pilsētas 2. speciālās pirmsskolas izglītības iestādes ēkā”

Daugavpilī, 2016.gada 23.maijā

**Daugavpils pilsētas Izglītības pārvalde**, reģ.Nr.90009737220, juridiskā adrese: Saules iela 7, Daugavpils, tās vadītājas **Marinas Isupovas** personā, kura rīkojas saskaņā ar Nolikumu, no vienas puses (turpmāk – Pasūtītājs), un

**SIA “EDOS-M”**, 41503047377, juridiskā adrese: Patversmes iela 2 – 66, Daugavpils, tās valdes locekļa **Edgara Kairiša** personā, kurš rīkojas uz Statūtu pamata (turpmāk – Izpildītājs), no otras puses,

abi kopā un katrs atsevišķi turpmāk šā līguma tekstā saukti par Pusēm, pamatojoties uz Daugavpils pilsētas domes veiktā iepirkuma “Būvniecības dokumentācijas izstrāde Daugavpils pilsētas pašvaldības izglītības iestāžu vajadzībām”, identifikācijas numurs DPD 2016/62, rezultātiem iepirkuma 1.DAĻĀ: Būvniecības dokumentācijas izstrāde objektam “Centrālapkures sistēmas inženiertīklu atjaunošana un individuālā siltummezgla ierīkošana Daugavpils pilsētas 2. speciālās pirmsskolas izglītības iestādes ēkā”” un Izpildītāja iesniegto piedāvājumu, noslēdz šādu līgumu:

**I. Līguma priekšmets**

1. Pasūtītājs uzdod, un Izpildītājs apņemas **izstrādāt būvniecības dokumentāciju (turpmāk – Dokumentācija)** **objektam – “Centrālapkures sistēmas inženiertīklu atjaunošana un individuālā siltummezgla ierīkošana Daugavpils pilsētas 2. speciālās pirmsskolas izglītības iestādes ēkā”**, saskaņā ar Projektēšanas uzdevumu (Līguma Pielikums Nr.1) un pretendenta iesniegto tehnisko piedāvājumu iepirkumam (Līguma Pielikums Nr.2), un ievērojot visus šī Līguma nosacījumus. Izpildītājs apņemas veikt autoruzraudzību pēc būvdarbu uzsākšanas uz būvdarbu veikšanas laiku (līdz objekta nodošanai pasūtītājam). Autoruzraudzība ir jāveic atbilstoši normatīvajiem aktiem. Par autoruzraudzības veikšanu puses slēdz atsevišķu autoruzraudzības līgumu, par cenu, kas ir noteikta pretendenta finanšu piedāvājumā iepirkumam DPD 2016/62 – **EUR 200,00 bez PVN**.
2. Dokumentācijas izstrāde ietver sekojošu pakalpojumu apjomu:
   1. Dokumentācijas izstrāde saskaņā ar iepirkuma tehnisko specifikāciju un pasūtītāja prasībām;
   2. Dokumentācijas izstrāde, izmantojot savus darbiniekus un materiālus.
   3. Dokumentācijas akceptēšana Būvvaldē.
3. Pasūtītājs iegūst pilnas īpašuma tiesības uz visu Izpildītāja līguma ietvaros izstrādātās dokumentācijas kopumu.

**II. Darbu izpildes termiņš**

1. Līgums stājas spēkā ar tā parakstīšanas brīdi;
2. Dokumentācija ir iesniedzama pasūtītājam ne vēlāk kā **30 (trīsdesmit) dienu** laikā no Līguma parakstīšanas dienas.

**III. Līguma summa un norēķinu kārtība**

1. Līguma summa par projektēšanas darbiem atbilstoši Finanšu piedāvājumam (Līguma Pielikums Nr.3) tiek noteikta **EUR 2300,00 (divi tūkstoši trīs simti *euro* un 00 centi) bez PVN**. Kopējā līguma summa sastāda EUR 2783,00 (divi tūkstoši septiņi simti astoņdesmit trīs *euro* un 00 centi), tai skaitā PVN 21 % (divdesmit viens procents) EUR 483,00 (četri simti astoņdesmit trīs *euro* un 00 centi). *Pirms būvdarbu uzsākšanas, par autoruzraudzības veikšanu puses slēdz atsevišķu autoruzraudzības līgumu ar šādu apmaksas kārtību: katru mēnesi, proporcionāli izpildīto būvdarbu vērtībai; pēdējais maksājums 20 (divdesmit) kalendāro dienu laikā pēc visu būvdarbu izpildes un nodošanas.*
2. **Maksājums 100%** apmērā no līguma summas tiks veikts **30 dienu laikā** pēc līguma pilnīgas izpildes, Darba pieņemšanas akta parakstīšanas un rēķina saņemšanas.
3. Gadījumā, ja tiek mainīta Latvijas Republikas nodokļu likumdošana, Puses vienojas atstāt nemainīgu Līguma noteikto samaksu bez PVN par darbu. Šādu grozījumu gadījumā tiek mainīta Līguma kopējā summa atbilstoši nodokļu likmes izmaiņām.
4. Finanšu līdzekļu trūkuma dēļ Pasūtītājs ir tiesīgs vienpusēji:
   1. apturēt darbu izpildi. Darbu apturēšanas gadījumā, Puses veic grozījumus Darbu izpildes kalendārajā plānā, grozot tikai darbu izpildes termiņus, nevis darbu izpildes ilgumu. Pasūtītāja tiesības apturēt darbu izpildi nav uzskatāmas par Pasūtītāja vainu un nevar būt par pamatu uzņēmējam prasīt no Pasūtītāja jebkādu kompensāciju, atlīdzību vai līgumsodu;
   2. neapturot darbu izpildi, grozīt darbu apmaksas kārtību. Darbu apmaksas kārtības grozīšanas gadījumā Puses groza tikai maksājumu veikšanas termiņus, nevis maksājumu summu. Pasūtītāja tiesības grozīt darbu apmaksas kārtību nav uzskatāmas par Pasūtītāja vainu un nevar būt par pamatu uzņēmējam prasīt no Pasūtītāja jebkādu kompensāciju, atlīdzību vai līgumsodu.

**IV. Dokumentācijas nodošanas un pieņemšanas kārtība**

1. Dokumentācija tiek izsniegta 5 (piecos) eksemplāros, kā arī digitālā formātā.
2. Dokumentācijas iesniegšana Pasūtītājam tiek fiksēta ar dokumentācijas nodošanas aktu.
3. Pasūtītājs apliecina Dokumentācijas saņemšanu, parakstot dokumentācijas nodošanas aktu.
4. Pasūtītājam jāsaskaņo iesniegtā Dokumentācija vai jāiesniedz rakstisks ziņojums Izpildītājam par neatbilstību un nepieciešamajiem labojumiem 5 (piecu) darba dienu laikā pēc Dokumentācijas saņemšanas.
5. Šajā Līgumā noteikto darbu izpilde tiek fiksēta ar Darba pieņemšanas aktu.
   1. Pasūtītājs paraksta Darba pieņemšanas aktu 5 (piecu) darba dienu laikā pēc tā saņemšanas vai arī rakstiskā veidā norāda uz Dokumentācijas neatbilstību Līguma prasībām.
   2. Pamatotu pretenziju gadījumā Puses sastāda aktu par nepieciešamajiem labojumiem un papildinājumiem izstrādātajā Dokumentācijā, un to izpildes termiņiem.

**V. Izmaiņas Dokumentācijā**

1. Visas izmaiņas saskaņotā Dokumentācijā Pasūtītājs pieprasa Izpildītājam ar rakstisku ziņojumu, ko parakstījis Pasūtītājs vai tā pilnvarotā persona.

**VI. Izpildītāja pienākumi un tiesības**

1. Izpildītājam jāizstrādā Dokumentācija un jāsniedz pakalpojumi atbilstoši šī Līguma nosacījumiem.
2. Sagatavojot Dokumentāciju, Izpildītājam jāievēro spēkā esošā LR un ES likumdošana, Līguma Pielikumu noteikumi un Pasūtītāja norādījumi.
3. Izpildītājs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
4. Izpildītājs apņemas nodrošināt savu dalību pasūtītāja rīkojamās sapulces Līguma izpildes laikā.
5. Līguma izpildes laikā izpildītājs var nomainīt iepirkumam iesniegtajā piedāvājuma nominētus speciālistu/us vienīgi ar pasūtītāja rakstveida piekrišanu. Pasūtītājs neakceptē personāla nomaiņu, ja piedāvātais personāls neatbilst iepirkuma dokumentos noteiktajām prasībām, kas attiecas uz piegādātāja personālu.
6. Izpildītājam ir pienākums 5 dienu laikā no līguma parakstīšanas dienas iesniegt Pasūtītājam **līgumsaistību izpildes nodrošinājumu 10% apmērā no līguma summas** bez PVN – bankas galvojuma veidā vai apdrošināšanas sabiedrības polises veidā vai arī iemaksājot šo summu pasūtītāja bankas kontā. Līgumsaistību izpildes nodrošinājums tiek izmaksāts Pasūtītājam bez jebkādiem iebildumiem par jebkuru summu iepriekš noteiktajās robežās, ja Līguma Izpildītājs nepilda minētā Līguma saistības. Par līgumsaistību izpildes nodrošinājuma savlaicīgu neiesniegšanu, Izpildītājs maksā Pasūtītājam **EUR 100 (simts *euro*)** par katru nokavēto dienu.
7. Gadījumā, ja līgumsaistību izpildes nodrošinājums tiks iesniegts, iemaksājot šo summu pasūtītāja bankas kontā, tad līgumsaistību izpildes nodrošinājuma summa tiks atgriezta pēc līguma izpildes, līguma 7.punktā noteiktajos termiņos.

**VII. Pasūtītāja pienākumi un tiesības**

1. Pasūtītājam jāsniedz visa nepieciešamā dokumentācija un informācija, kas nepieciešama Dokumentācijas izstrādāšanai pēc iespējas īsākā laika periodā. Pasūtītājs ir atbildīgs par iesniegtās dokumentācijas un informācijas pareizību, Izpildītājs pieņem to kā pareizu un nav atbildīgs par šīs informācijas atbilstības pārbaudi.
2. Pasūtītāja sagatavotajai tehniskajai specifikācijai jāatbilst normatīvajiem aktiem.
3. Pasūtītājs nodrošina Izpildītāja piekļūšanu objektam šī Līguma izpildes laikā.
4. Pasūtītājam ir tiesības izvirzīt pretenzijas par Dokumentāciju, ja tā pilnīgi vai daļēji neatbilst Līguma pielikumiem, normatīvajiem aktiem vai satur kļūdainus risinājumus.

**VIII. Pušu atbildība**

1. Puses ir atbildīgas par šajā Līgumā norādīto saistību pildīšanu, kā arī Latvijas Republikas un Eiropas Savienības likumdošanas ievērošanu. Pušu saistības pret otru Pusi vai trešajām personām ietver atbildību par zaudējumiem, kas nodarīti otrajai Pusei vai trešajām personām saskaņā ar Latvijas Republikas likumdošanu.
2. Izpildītāja atbildība kļūdainu risinājumu gadījumā ietver nepieciešamo korekciju izstrādāšanu Dokumentācijā bez papildu izmaksām Pasūtītājam.
3. Darbu izpildes termiņa nokavēšanas gadījumā Pasūtītajam ir tiesības ieturēt no maksājuma/maksājumiem, kas pienākas Izpildītājam soda naudu 0,5% (nulle komats pieci procenti) apmērā no Līguma kopējās summas par katru nokavēto dienu, bet ne vairāk kā 10% (desmit procenti) no Līguma summas.

**IX. Līguma apturēšana, izbeigšana, izpilde**

1. Jebkura Puse ir tiesīga vienpusēji apturēt Līguma darbību, pārtraucot savu saistību izpildi saskaņā ar šo Līgumu, rakstiski paziņojot par to otrai Pusei, ja otra Puse nav izpildījusi saistību, kas tieši apgrūtina pirmās Puses savlaicīgu saistību izpildi.
2. Pasūtītājs ir tiesīgs vienpusēji izbeigt šo Līgumu, ja otra Puse nav izpildījusi vienu vai vairākas saistības, un, pēc rakstiska brīdinājuma saņemšanas, saistību nepildīšana nav novērsta 10 (desmit) darba dienu laikā. Šajā gadījumā Puse, kas pēc rakstiska brīdinājuma nav izpildījusi saistību, par kuru tika norādīts rakstiskajā brīdinājumā, maksā otrai Pusei līgumsodu 10% (desmit procenti) apmērā no Līguma kopējās summas.
3. Līgums tiek uzskatīts par izpildītu, kad Puses ir pilnā mērā izpildījušas šī Līguma saistības.

**X. Strīdu izšķiršanas kārtība**

1. Strīdus, kas Pusēm rodas šī Līguma sakarā, vispirms jāmēģina atrisināt Pusēm vienojoties.
2. Ja Puses nevar panākt kopīgi pieņemamu risinājumu, strīdīgais jautājums izskatāms tiesā saskaņā ar Latvijas Republikā spēkā esošo likumdošanu

**XI. Nepārvarama vara**

1. Puses nav atbildīgas, iestājoties nepārvaramas varas apstākļiem, tādiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
2. Pusei, kuras saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību, veicot norēķinu par Izpildītāja faktiski padarīto darbu.

**XII. Citi noteikumi**

1. Likumdošana un Līguma valoda:
   1. Šis Līgums tiek slēgts saskaņā ar Latvijas Republikas likumdošanu.
   2. Šī Līguma valoda ir Latvijas Republikas valsts valoda.
   3. Dokumentācijas valoda ir Latvijas Republikas valsts valoda. Ja ir nepieciešams Dokumentācijas tulkojums svešvalodā, tas tiek veikts pēc līgumslēdzēju pušu atsevišķas vienošanās.
2. Lai sekmīgi vadītu šī Līguma izpildi, Izpildītājs un Pasūtītājs nozīmē kontaktpersonas, kurām ir tiesības darboties Pušu vārdā saistībā ar šo Līgumu. Pusēm ir tiesības nomainīt kontaktpersonas, savlaicīgi par to brīdinot otru Pusi.
3. Pušu kontaktpersonas:

|  |  |
| --- | --- |
| **Pasūtītāju pārstāv:** | **Izpildītāju pārstāv:** |
|  |  |
| Vārds, uzvārds: **Romualds Vaišļa** | Vārds, uzvārds: **Edgars Kairišs** |
| Amats: Enerģētiķis  Tālrunis: 654 40574 | Amats: valdes loceklis  Mobilais: 29190493 |
| Mobilais: 26153026 | e-pasts: [edgars\_kairiss@inbox.lv](mailto:edgars_kairiss@inbox.lv) |
| e-pasts: [romualds.vaisla@ip.daugavpils.lv](mailto:romualds.vaisla@ip.daugavpils.lv) |

1. Apakšuzņēmēji: Izpildītājs ir atbildīgs par Dokumentācijas izstrādāšanu un pakalpojumiem, ko veic tā Apakšuzņēmēji.
2. Nepieciešamības gadījumā Izpildītājs izstrādā papildu risinājumus. Ja papildu risinājumus (t.sk. detalizēto rasējumu, ja attiecināms) izstrādā apakšuzņēmējs vai trešā puse, tie saskaņojami ar Izpildītāju.
3. Visi paziņojumi, lūgumi, prasības un cita korespondence šī Līguma saistībā notiek rakstveidā.
4. Šis Līgums ir noformēts uz 5 (piecām) lapām ar pielikumiem 2 (divos) eksemplāros, un tiem ir līdzvērtīgs juridisks spēks. Visi pielikumi pie šī Līguma, kas sastādīti rakstveidā un ir abu Pušu parakstīti, ir šī Līguma neatņemama sastāvdaļa.
5. Līguma labojumi, grozījumi un papildu vienošanās ir spēkā tikai tad, ja tie ir noformēti rakstveidā un tos ir parakstījušas abas Puses.
6. Līguma pielikumi:
   1. Projektēšanas uzdevums;
   2. Tehniskā piedāvājuma kopija;
   3. Finanšu piedāvājuma kopija;
   4. Projektēšanas uzdevuma pielikumi;
   5. Reģistrācijas dokumentu, kvalifikācijas apraksta un sertifikātu kopijas.

**XIII. Pušu juridiskās adreses, norēķinu konti un paraksti:**

|  |  |
| --- | --- |
| **Pasūtītājs:**  **Daugavpils pilsētas Izglītības pārvalde**  reģ.Nr. 90009737220  Saules iela 7, Daugavpils, LV – 5401  Vadītāja  M.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**  **SIA “EDOS-M”** reģ.Nr. 41503047377 Patversmes iela 2 – 66, Daugavpils, LV - 5404  Valdes loceklis E.Kairišs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pielikums Nr.1**Līgumam par būvniecības dokumentācijas izstrādi objektam   
“Centrālapkures sistēmas inženiertīklu atjaunošana un individuālā siltummezgla   
ierīkošana Daugavpils pilsētas 2. speciālās pirmsskolas izglītības iestādes ēkā”

**PROJEKTĒŠANAS UZDEVUMS**

**Centrālapkures sistēmas inženiertīklu atjaunošana un individuālā siltummezgla ierīkošana Daugavpils pilsētas 2. speciālās pirmsskolas izglītības iestādes ēkā**

1. **Projektējamā objekta nosaukums:** „Centrālapkures sistēmas inženiertīklu atjaunošana un individuālā siltummezgla ierīkošana Daugavpils pilsētas 2. speciālās pirmsskolas izglītības iestādes ēkā”.

2. **Objektu adreses:** Mihoelsa iela 4, Daugavpils, ēkas kadastra apzīmējums 05000017607001.

3. **Pasūtītājs:** Daugavpils pilsētas Izglītības pārvalde.

4. **Projektēšanas stadija:** Apliecinājuma karte inženierbūvēm.

5. **Būvniecības veids:** Atjaunošana.

6. **Izejas dati projektēšanai:**

6.1. Tehnisko dokumentāciju (apliecinājuma karti) izstrādāt pamatojoties uz projektēšanas uzdevumu, SIA „Daugavpils Siltumtīkli” izdotajiem tehniskajiem noteikumiem, Būvniecības likumu, kā arī vadoties pēc Ministru kabineta noteikumiem Nr.500 „Vispārīgie būvnoteikumi”, Nr.529 „Ēku būvnoteikumi”, Nr.551 ”Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi”, LBN 231-15 “Dzīvojamo un publisko ēku apkure un ventilācija”, ievērojot citus pastāvošos Latvijas būvnormatīvus LBN, tehniskos normatīvus un standartus. Izpildītājs savu pilnvaru un atbildības robežās sagatavos apliecinājuma kartes tehnisko dokumentāciju, MK noteikumu Nr.551 “Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi” izpratnē, iesniegs izskatīšanai Daugavpils pilsētas būvvaldē, ieceres akcepta saņemšanai.

6.2. Esošā apkures sistēmas cauruļvadu kopā ar sildelementiem nomaiņa. Kā siltuma avots telpās jāparedz tērauda radiatori vai konvektori ar spiediena izturību 10 bar, kā arī jāparedz karbona (metālaplastīta) cauruļvadi.

6.3. Radiatoriem paredzēt noslēgarmatūras un termoregulatorus.

6.4. Izveidot apkures sistēmu ar automātiskām atgaisošanas mezgliem.

6.5. Apkures stāvvados paredzēt balansējošos ventiļus.

6.6. Centrālapkures sistēma ir jābūt paredzētai iespējai veikt iekšējās apkures sistēmas (t.s. atsevišķu stāvvadu ( cauruļu savienojums: R 1" GK - uzmana) un atsevišķu radiatoru) skalošanu ar skalošanas kompresora palīdzību.

6.7. Automātiskais individuālais siltummezgls (turpmāk - ISM) jābūt aprīkotiem ar:

- apkures un karstā ūdens regulatoriem;

- cirkulācijas sūkņiem apkurei un karstā ūdens apgādei;

- sūkņu trokšņu līmenim jābūt ne lielākam par 41 dB; trokšņu līmenim telpās blakus siltummezglam jābūt ne lielākam par 30 dB pie visu sūkņu (apkures un karstā ūdens) maksimālā ražīguma;

- lai aizsargātu cirkulācijas sūkni, regulatoru no netīrumiem siltumnesējā, uz turpgaitas un atgaitas cauruļvada jāparedz filtra uzstādīšanu.

-spiediena starpības regulatoru;

-apkures un karstā ūdens kontūrā paredzēt iekārtu automātiskai atgaisošanai.

- spiediena devējus cirkulācijas sūkņiem;

- ūdensskaitītāju uz piebarošanas padeves līnijas;

-manometru uz aukstā ūdens padeves cauruļvada (iekšējiem manometriem siltummezglā jābūt metroloģiski pārbaudītiem un ar verificēšanas sertifikātiem);

-membrānas izplešanās trauku (tvertni);

-pieslēgumu ēkā esošiem inženiertīkliem (aukstais ūdens un karstais ūdens), kā arī jaunai apkures sistēmai un pieslēgumu maģistrāliem siltuma tīkliem;

- balansēšanas vārsti uz katra atzarojuma.

ISM ir jāuzstāda ēkās siltumpunktu telpā pēc neatkarīgās shēmas ar plākšņu vienpakāpes siltummaini apkurei un plākšņu siltummaini karstajam ūdenim. ISM cauruļvadiem jābūt izgatavotiem no tērauda elektriski metinātām taisnšuves caurulēm.

Elektroniskajam regulatoram ir jānodrošina:

* vismaz 2 temperatūras režīmus dienas laikā apkurei un karstajam ūdenim;
* nedēļas un dienas laika programmu apkurei un karstajam ūdenim;
* apkures temperatūras regulēšanu atkarībā no ārējās un iekšējas temperatūras.

Lai pieslēgtu elektriski vadītas iekārtas (sūkņi u.c.) jāuzstāda sadales skapis ar automātiskiem slēdžiem – viens slēdzis atbilst vienai iekārtai. Savukārt sadales skapi ar automātiskiem slēdžiem jāpieslēdz pie galvenā ieejas sadales skapja ar atsevišķo kabeļi.

Elektopieslēguma kabelim jābūt ar vara dzīslām, ar vajadzīgo šķērsgriezuma izmēru, bet ne mazāku par 2,5 mm2 . Elektroinstalācijai jābūt ar aizsargapvalku. Elektropieslēgumam jābūt aizsargātam no atslēgšanas no nepiederošo personu puses un elektrosadales skapim jābūt ar IP44 aizsardzības klasi. Visām siltuma mezgla metāla konstrukcijām jābūt iezemētām. Elektropieslēguma shēmai jābūt saskaņotai un jāatbilst spēkā esošām prasībām.

6.8. Atjaunošana tiek paredzēta pirmsskolas izglītības iestādes69 telpās ar kopējo platību 1054,8 m2.

**APLIECINAJUMA KARTES SASTĀVS**

1. Tehniskā dokumentācija(apliecinājuma karte) izstrādājama un saskaņojama atbilstoši LR spēkā esošo normatīvo aktu un standartu prasībām. Tehniskā dokumentacija jāizstrādā pilnā komplektācijā un tādā detalizācijas pakāpē, lai pēc tā varētu nepārprotami izpildīt būvdarbus un veikt ekspluatāciju.

2. Projektētājs veic tehniskās shēmas saskaņošanu ar Pasūtītāju, PAS “Daugavpils Siltumtīkli”, citām institūcijām (nepieciešāmības gadījumā), atbilstoši spēkā esošajai kārtībai un nodrošina ieceres akceptu būvvaldē.

3.Pasūtītājamnododamas tehniskās dokumentācijas sastāvdaļas:

3.1. Vispārīgā daļa (Paskaidrojuma raksts).

3.2. Iekārtu, konstrukciju un materiālu kopsavilkums

3.3. Rasējumi (t.s. mezglu detaļas rasējumi) un elektriskās shēmas.

3.4. Būvdarbu apjomu saraksts

3.5. Būvdarbu izmaksu aprēķins (Būvdarbu apjomu sadaļā jāiekļauj ar inženiertīklu ierīkošanu/atjaunošanu saistītie vispārējie celtniecības darbi (caurumu izsišana-aizdarīšana būvkonstrukcijās, stiprinājuma elementu ierīkošana, telpu kosmētiskais remonts nepieciešamā apjomā u.c.).

3.6. Darbu organizācijas projekts

3.7. Projekta materiāli Pasūtītājamjāiesniedz gan drukātā formā (3 eksemplāri), gan elektroniskā

PDF un DWG formā.

**Vispārīga daļa**

Ietver ziņas par projektētāju, sertifikātus attiecīgo darbu veikšanai, projekta tiesisko pamatojumu, kopējo sistēmas un materiālu raksturojumu, darbu veikšanas kartību un citas ziņas. Projektā ir jāiekļauj rekomendācijas par sistēmas apkalpošanu pēc tās uzstādīšanas.

**Rasējumi**

Rasējumus noformēt saskaņā ar LVS EN ISO 5457 : 1999 "Ražošanas tehniskā dokumentācija. Rasējumu lapu izmēri un izkārtojums", LVS EN ISO 5455 : 2002 "Tehniskie rasējumi. Mērogi" noteiktajām prasībām, LVS ISO 128-23 : 1999 "Tehniskie rasējumi. Shēmu vispārīgie principi - 23.daļa: Līnijas būvniecības rasējumos" noteiktajām prasībām.

**Darbu organizācijas projekts**

Darbu organizēšanas projekta sastāvdaļas:

1. Skaidrojošs apraksts; Jānorāda, kādi darbi un kādā secībā veicami, nepārtraucot būves pamatfunkciju izpildi, un kādi darbi, kādā secībā un kādos termiņos veicami paredzēto pamatfunkciju izpildes pārtraukumos;
2. Būvdarbu ģenerālplāns;
3. Darba aizsardzības plāns;
4. Būvdarbu kalendāra plāns

**Pielikumi:** 1. Zemes grāmatas apliecības kopija. Zemes robežu plāna kopija.

2.Būves tehniskās inventarizācijas lietas Nr. 05000017607001 (pagrabs) kopija.

3. Būves tehniskās inventarizācijas lietas Nr. 05000017607001 (1.stāvs) kopija.

4. Būves tehniskās inventarizācijas lietas Nr. 05000017607001 (2.stāvs) kopija

5. SIA „Daugavpils Siltumtīkli” tehniskie noteikumi.

6. Ēkas energoaudita pārskats.

|  |  |
| --- | --- |
| **Pasūtītājs:**  **Daugavpils pilsētas Izglītības pārvalde**  reģ.Nr. 90009737220  Saules iela 7, Daugavpils, LV – 5401  Vadītāja  M.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**  **SIA “EDOS-M”** reģ.Nr. 41503047377 Patversmes iela 2 – 66, Daugavpils, LV - 5404  Valdes loceklis E.Kairišs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |